钦定古今图书集成/明伦汇编/皇极典/第273卷 > 明
## 钦定古今图书集成/明伦汇编/皇极典/第273卷 > 明

### 太祖洪武元年禁民丧葬宴乐以厚风俗

按《大政纪》：洪武元年十二月辛未，御史高原侃言：“京
师人民犹习元氏旧俗，凡有丧葬，设宴会亲友，作乐
娱尸，惟较酒殽厚薄，无哀戚之情。流俗之坏至此，非
所以为治。且京师天下之本，万民之所取则者，一事
非礼，则海内之人转相视效，弊可胜言。况送终礼之
大者，不可不谨，乞禁止以厚风俗。”上是其言。

### 宪宗成化六年禁风俗奢侈

按《大政纪》：成化六年十二月，户部都给事中王弘等
上言，“近来京城内外，风俗奢侈，服食僭用无度，酒席
皆簇盘，民之困穷由此。在京射利之徒屠宗顺等数
家，贩卖宝石，至以进献为名，或邀取官职，或倍获价
利，蠹国病民，莫甚于此。乞严加禁革。及将宗顺等倍

治罪，追价利以充赈济。”诏“宗顺等姑置不问，备榜申
明禁约。”

《易经》。